Kurdistán

O Kurdistán ye un territorio d'Orient Meyo habitato por os kurdos y que os nacionalistas kurdos reivindican pa que se converta en un país independient chestionato por o pueblo kurdo.

En parte d'o Kurdistán os kurdos han ido ocupando dende a Edat Meya territorios que habitaban as poblacions sirianas, neoasirianas y armenias cuan os invasors turcomans y mongols d'Asia Central devastaban o país y no permitiban o mantenimiento d'un modo de vida agricola sedentario. Os emperadors otomans y persas tamién favoreixioron a los kurdos, asentando-los en a muga común d'os imperios como etnia-tampón. A mayoría d'os zaguers nuclios de cristianos autoctonos (sirians de Tur Abdin, neoasirianos de Hakkari y armenios de Van) desapareixioron virtualment con as mortaleras d'a Primera Guerra Mundial (segunda fase d'o chenocidio armenio).

A parte d'ixos restos de minorias autoctonas en o Kurdistán os kurdos conviben con arabes, turcos, turcomans y azerins. D'esta traza a delimitación d'o territorio reclamato por os kurdos choca con as aspiracions territorials u reivindicacions d'as etnias vicinas.

Referencias

Categoría:Estaus con reconoiximiento limitau
Categoría:Estaus con reconoiximiento limitau d'Asia
Categoría:Pueblo kurdo
Categoría:Territorios ocupaus u litigaus